Mirjam se lied Ekerk - Jesus sigbaar, voelbaar, verstaanbaar
Lees Eksodus 15: 20
Mirjam was die suster van Aäron. Hy was weer een van Moses se regterhande. Die volk het sopas die wonderwerk beleef, waar hulle gered is uit die hande van die Egiptenare. Al die soldate het gesterf. Die volk het hulle sien lê op die strand, almal dood. God het, soos Hy belowe het, vir hulle geveg.
Moses en die hele volk het 'n loflied aan die Here gesing uit dankbaarheid vir hulle redding. Hierna het Mirjam haar tamboeryn geneem en al die vroue het agter haar met hulle tamboeryne aangeloop en gesing en gedans. Hiermee saam het hulle 'n loflied vir die Here gesing. Hulle het Hom geloof vir die redding van hulle volk.
Die Here veg gereeld vir jou in situasies. Hy onderneem jou en jou gesin. Hoeveel keer is ons as mammas nie op ons knieë vir ons kinders nie. Ons smeek gesondheid, veiligheid of genade vir ons kinders van God af. Ons bid om hulp vir ons werk of omstandighede. Ons bid vir vriende of familie met Covid.
Sing jy 'n loflied, nadat jy deur God onderneem is? Loof jy die Here vir Sy goedheid in jou lewe? Wanneer laas het jy erken dat die Here wonderlike dinge in jou lewe doen?